**ZÁPISNICA**

**Zo zasadnutia Rady školy pri ZŠ, Janka Kráľa 1, Nová Dubnica, konaného dňa 28. 5. 2020 o 16 00. v budove školy**

Účasť: podľa prezenčnej listiny

Termín konania: 28. 5. 2020 o 16,00 hod.

Miesto konania: Základná škola, Janka Kráľa 1 Nová Dubnica

Program: 1. Otvorenie zasadnutia RŠ

1. Zápis do 1.ročníka
2. Spôsob a kritéria hodnotenia žiakov počas mimoriadnej situácie
3. Rôzne, diskusia
4. Návrh na uznesenie

Zápis o priebehu:

K bodu 1

Zasadnutie otvorila predsedkyňa Rady školy PaedDr. Mária Galovičová. Privítala prítomných a oboznámila ich s programom zasadnutia. Všetci prítomní s programom súhlasili.

K bodu 2

Nasledujúcim bodom programu bolo vyhodnotenie zápisu do 1. ročníka, ktoré podal riaditeľ školy Mgr. Martin Staňo. Zápis na našej škole sa konal 15. a 16. apríla, prebehol bez detí, len rodičia priniesli žiadosť a zapísali sme 71 prváčikov, z toho 13 rodičov prváčikov požiadalo o odklad. Väčšina žiakov má záujem o ŠJ aj o ŠKD. Navrhujeme 3 triedy prváčikov. Dodatočný zápis stále prebieha, rodičia sa môžu informovať na riaditeľstve školy.

K bodu 3

Spôsob a kritéria hodnotenia žiakov počas mimoriadnej situácie, sme museli zverejniť do 30. apríla na stránke školy. Na 1. stupni predmety MT, SJL a ANJ budeme hodnotiť známkou, ostatné predmety slovom absolvoval. Na 2. stupni sa väčšina predmetov hodnotí známkou, výchovy slovom absolvoval, správa o spôsobe a kritériách hodnotenia žiakov počas mimoriadnej situácie je prílohou zápisnice.

K bodu 4 – Diskusia

p. Závodská: budú sa známky do budúcna brať do priemeru na vysvedčenia?

p. Staňo: je to otázne, tento ročník sa možno nebude zarátavať, lebo niektoré školy ani nehodnotili známkami vôbec, dnes sme mali aj poradu ohľadom začiatku 1.6. keby nastúpili všetci žiaci mali by sme problém to zvládnuť, pustili sme sa do rekonštrukcie učebne chémie a fyziky, práce sme museli prerušiť. Na začiatku mali byť školy zavreté 2 týždne, učitelia zadali úlohy, neskôr si našli svoj systém výuky..Ministerstvo by malo spustiť jeden systém, cez ktorý by sa dalo vyučovať, školy využívajú hlavne Edupage, online hodiny cez zoom, teams,

p. Závodská: učebne budú funkčné od začiatku budúceho školského roka?

p. Staňo: mali by byť otvorené od septembra..

K bodu 5 Návrh na uznesenie

**UZNESENIE**

**zo zasadnutia Rady školy pri ZŠ, Janka Kráľa 1, Nová Dubnica, konaného dňa 28.5.2020 o 16, 00 hod. v budove školy**

1. **Rada školy berie na vedomie**
   1. Správu o vyhodnotení zápisu do 1. ročníka
   2. Správu o spôsobe a kritériách hodnotenia žiakov počas mimoriadnej situácie\*

\*Uvedený materiál je k nahliadnutiu k dispozícii u riaditeľa školy Mgr. Martina Staňa.

Zasadnutie Rady školy ukončila a prítomným za účasť poďakovala predsedkyňa Rady školy PaedDr. Mária Galovičová.

V Novej Dubnici: 29.5.2020

Zápisnicu napísal: Mgr. Norbert Potočný ................................................

Zápisnicu overil: Bc. Pavol Pažítka

..............................................

Predseda Rady školy